|  |  |
| --- | --- |
| Europski parlament  2014-2019 |  |

<Commission>{FEMM}Odbor za prava žena i jednakost spolova</Commission>

<RefProc>2015/2129(INI)</RefProc>

<Date>{04/07/2017}4.7.2017</Date>

<TitreType>MIŠLJENJE</TitreType>

<CommissionResp>Odbora za prava žena i jednakost spolova</CommissionResp>

<CommissionInt>upućeno Odboru za građanske slobode, pravosuđe i unutarnje poslove</CommissionInt>

<Titre>o provedbi Direktive 2011/93/EU Europskog parlamenta i Vijeća od 13. prosinca 2011. o suzbijanju seksualnog zlostavljanja i seksualnog iskorištavanja djece i dječje pornografije</Titre>

<DocRef>(2015/2129(INI))</DocRef>

Izvjestiteljica za mišljenje: <Depute>Clare Moody</Depute>

PA\_NonLeg

PRIJEDLOZI

Odbor za prava žena i jednakost spolova poziva Odbor za građanske slobode, pravosuđe i unutarnje poslove da kao nadležni odbor u prijedlog rezolucije koji će usvojiti uvrsti sljedeće prijedloge:

A. budući da istraživanja pokazuju da seksualno zlostavljanje djece više pogađa djevojčice nego dječake (stopa raširenosti iznosi 13,4 % za djevojčice i 5,7 % za dječake) i da su počinitelji prvenstveno muškarci; budući da se rodna perspektiva mora odraziti u prevenciji seksualnog zlostavljanja djece i zaštiti od te pojave;

B. budući da izloženost pornografiji može povećati ranjivost djece i mladih u vezi sa seksualnim zlostavljanjem i iskorištavanjem; budući da je prema statističkim podacima u slučaju 12 % internetskih stranica riječ o pornografskim internetskim stranicama na kojima ponekad mogu biti skrivene i videosnimke s dječjom pornografijom; budući da svatko, bez obzira na dob, može pristupiti tim stranicama i preuzeti videosnimke po želji;

C. budući da se žrtve seksualnog iskorištavanja suočavaju s ozbiljnim fizičkim i psihičkim rizicima koji mogu utjecati na njihov privatni i društveni život;

D. budući da su djevojčice koje bježe pred sukobom i progonom suočene s povišenim rizikom od silovanja, seksualnog zlostavljanja i iskorištavanja, kao i prisilnog braka te budući da istraživanja ukazuju na to da zbog jezičnih prepreka, kulturnih tabua, straha od nedolaska na konačno odredište i drugih čimbenika neka djeca izbjeglice i žrtve takvih postupaka ne prijavljuju te slučajeve nadležnim tijelima;

1. zabrinut je zbog činjenice da širenje erotskog i pornografskog materijala bez suglasnosti, uključujući širenje na internetu i preko društvenih medija, kao što je takozvana „osvetnička pornografija” koja je sve rašireniji oblik zlostavljanja i proganjanja, pretežno pogađa žene i djevojčice, od kojih su neke mlađe od zakonski propisane dobi za pristanak na spolni odnos; poziva države članice da nadziru internet kako bi se brzo i učinkovito onemogućila „osvetnička pornografija” te da uvedu niz zakonodavnih politika za sprečavanje i kažnjavanje tog novog oblika kriminala; poziva internetsku industriju da preuzme svoj dio odgovornosti za tu pojavu; ističe potrebu za obrazovanjem i podizanjem razine osviještenosti svih, posebice djevojčica i dječaka, uzimajući u obzir moguće posljedice bilježenja vlastitih intimnih zapisa, kao što su fotografije i videozapisi, i njihova stavljanja na raspolaganje drugima; ističe potrebu za podizanjem razine osviještenosti i izobrazbom o tom pitanju djelatnika iz područja obrazovanja, onih koji rade s mladima i u zajednici te volontera, kao i za jačanjem kapaciteta tijela kaznenog progona radi suočavanja s tim rizicima na rodno osjetljiv način;

2. potiče nadležna tijela u državama članicama da u svoje programe sveobuhvatnog seksualnog odgoja i odgoja o odnosima uvrste obrazovanje djevojčica i dječaka o odnosima utemeljenima na pristanku, poštovanju i uzajamnosti, s obzirom na to da istraživanja pokazuju da je sveobuhvatni seksualni odgoj i odgoj o odnosima utemeljen na pravima odgovarajući i učinkovit način da se djeca i mladi zaštite od rizika od zlouporabe i seksualnog iskorištavanja;

3. poziva države članice u kojima seksualni odgoj i odgoj o odnosima nije obvezan (Bugarska, Hrvatska, Mađarska, Italija, Litva, Rumunjska, Slovačka i Španjolska) da ga uvedu; poziva sve države članice da propišu da se u području seksualnog odgoja i odgoja o odnosima naglasak stavi na pristanak na spolni odnos;

4. ističe važnost programa digitalne pismenosti i internetske sigurnosti u školama, koji su nužni za djecu, ali i za roditelje i osobe koje su u dodiru s djecom; potiče države članice da pokrenu informativne kampanje o kibernetičkoj sigurnosti i načelima etičkog ponašanja na internetu u pogledu osobne privatnosti i privatnosti drugih; napominje da se obrazovni programi i sadržaji u kojima se obrađuju ta pitanja također moraju usredotočiti na muškarce i dječake, pri čemu će se suzbijati rodni stereotipi i seksizam te ponašanje koje dovodi do uznemiravanja na internetu;

5. poziva države članice da u suradnji s pravosudnim i policijskim tijelima poboljšaju sustav „roditeljske kontrole” korištenjem novih tehnologija, uključujući aplikacije za pametne telefone, kako bi se djeca bolje zaštitila;

6. ističe da je od rane dobi među svim djevojčicama i dječacima potrebno podizati razinu osviještenosti o načinima na koje se mogu zaštititi na internetu te o važnosti poštovanja dostojanstva i privatnosti drugih u digitalnom dobu; potiče države članice da među svim uključenim akterima, kao što su učitelji, odgajatelji i tijela kaznenog progona, razmjenjuju najbolje prakse o nastavnom materijalu i programima osposobljavanja u području mamljenja i ostalih opasnosti za sigurnost djece, a posebno djevojčica, na internetu; podsjeća na to da je podizanje razine osviještenosti roditelja i drugih srodnika jednako važno kao i podizanje razine osviještenosti same djece;

7. smatra da uklanjanje sadržaja treba i dalje biti prioritet, no prepoznaje da to može biti dugotrajan postupak; stoga smatra da bi trebalo uspostaviti mehanizme za brzo blokiranje sadržaja te ubrzati postupak njihova uklanjanja;

8. poziva države članice da u obzir uzmu snažnu rodnu dimenziju koja je vidljiva u stopama prijavljivanja slučajeva zlostavljanja, s obzirom na to da dječaci i muškarci manje prijavljuju zlostavljanje od djevojčica i žena, koje pak često odgađaju prijavljivanje zlostavljanja koje su doživjele;

9. preporučuje da pri prenošenju članka 15. ili izmjeni zakonskih odredaba o zastari slučajeva u kojima maloljetnici sami prijavljuju kaznena djela seksualnog nasilja koja su nad njima počinjena svaka zastara teče od datuma punoljetnosti, a ne od datuma počinjenja kaznenog djela;

10. apelira na devet država članica koje još nisu prenijele članak 15. stavak 4. o identifikaciji žrtava da to učine bez odgode te da ga provedu primjerice uspostavom specijaliziranih istražnih timova, ulaganjem u forenzičke alate i sudjelovanjem u prekograničnim istragama;

11. poziva države članice da pojačaju suradnju i razmjenjuju podatke za identifikaciju djece žrtava seksualnog zlostavljanja, uključujući nestalu djecu, naročito djevojčice koje su posebno izložene riziku od trgovine ljudima i seksualnog iskorištavanja;

12. poziva Komisiju da ulaže u kontinuirane transnacionalne programe identifikacije djece žrtava tako da pomaže državama članicama u području njihovih forenzičkih kapaciteta i surađuje u tom području, među ostalim u razvoju specijaliziranih ljudskih resursa i opreme;

13. poziva države članice da pri identifikaciji potencijalnih žrtava veću pozornost posvete ranjivim skupinama djece, kao što su djeca romske nacionalnosti, djeca s mentalnim invaliditetom i djeca izbjeglice, a posebno maloljetnim osobama bez pratnje i djeci tražiteljima azila u pritvoru koja su izložena riziku od seksualnog zlostavljanja i iskorištavanja u institucijama, izbjegličkim kampovima ili centrima za azil; stoga ističe važnost mjera kao što su sigurnosne provjere osoblja, socijalnih radnika i volontera koji su u dodiru s djecom, uspostava sustava izvješćivanja i pružanje pomoći žrtvama; u tom pogledu ističe da mjere potpore za žrtve nisu važne samo tijekom postupka istrage o seksualnom zlostavljanju ili iskorištavanju nego i u kasnijoj fazi kako bi im se pomoglo da prevladaju posttraumatski stres i dobiju odgovarajuće medicinsko i psihološko savjetovanje te pravnu pomoć; poziva države članice da poboljšaju komunikacijsku sposobnost sudaca, javnih tužitelja i policajaca pri provođenju istraga o seksualnom zlostavljanju ili iskorištavanju djece, s naglaskom na komunikaciji s djecom s posebnim potrebama, te da promiču druge mjere usmjerene na sprečavanje sekundarne viktimizacije;

14. poziva države članice da ojačaju mjere za zaštitu žrtava seksualnog zlostavljanja djece i ojačaju ulogu nacionalnih telefonskih linija za pomoć, pri čemu će primjenjivati rodno osjetljiv pristup;

15. inzistira na važnosti pravilnog prenošenja članka 20. stavka 3. točke (a) i apelira na države članice da pri saslušanju djece žrtava izraz „neopravdano odlaganje” tumače na konzervativan način; prepoznaje dobru praksu u Švedskoj gdje se saslušanje djeteta odvija u roku od dva tjedna od prijave kaznenog djela; nadalje, poziva države članice da uvedu potrebne mjere radi pravilnog prijenosa odredbe kojom se propisuju postupovni uvjeti potrebni za zaštitu djece od sekundarne viktimizacije;

16. sa zabrinutošću napominje da je trgovinom ljudima i seks-turizmom obuhvaćen znatan broj maloljetnih djevojčica; potiče Komisiju i države članice da pojačaju napore u borbi protiv dječjeg seks-turizma i trgovine ljudima te da se usredotoče na putničke agencije i tijela vlasti radi podizanja razine osviještenosti putnika o težini tih kaznenih djela;

17. poziva države članice i Komisiju da donesu zakonodavstvo kojim će se omogućiti osuđivanje putnika za koje se utvrdi da putuju u neku treću zemlju u seksualne svrhe koje uključuju maloljetnike i potom se vraćaju u EU;

18. poziva države članice i Komisiju da donesu zakonodavstvo kojim će se omogućiti osuđivanje turoperatora za koje se utvrdi da promiču seks-turizam koji uključuje maloljetnike;

19. poziva države članice da izdvoje veća sredstva za educiranje djece o tome kako potražiti pomoć i prepoznati počinitelje, uz istodobno educiranje odraslih o tome kako uočiti zlostavljanje i pružiti potporu djeci preko pojedinačnih usluga, kao i da povećaju sredstva za stručne istražitelje koji bi trebali biti upoznati s time kako rodne razlike utječu na način na koji djevojčice i dječaci reagiraju na seksualno zlostavljanje; nadalje ističe da je potrebno boriti se protiv ukorijenjenih rodnih stereotipa i sve veće seksualizacije djece u medijima;

20. ističe činjenicu da je preventivno djelovanje u cijelom EU-u slabo te poziva države članice da provedu članak 22. Direktive uspostavom programa intervencije za osobe za koje strahuju da bi mogle počiniti kaznena djela; potiče Komisiju da uspostavi redovitu prekograničnu razmjenu dobrih praksi u području preventivnih programa; poziva države članice da u skladu s člankom 24. stavka 1. uvedu obvezne programe intervencije za sve osuđene počinitelje kaznenih djela kako bi se spriječilo ponavljanje kaznenog djela;

21. potiče razmjenu stajališta među službenicima odgovornima za zaštitu djece, pedijatrima, obrazovnim institucijama te organizacijama za djecu i mlade pri istraživanju slučajeva zlostavljanja djece kako bi im se omogućilo da imaju aktivnu ulogu pri podizanju razine osviještenosti o tom pitanju;

22. prepoznaje postignuća INHOPE-a, mreže za suradnju od 46 dežurnih telefonskih linija, koji se zalaže za eliminiranje seksualnog zlostavljanja s interneta; poziva Komisiju da podrži države članice pri uvođenju takvih telefonskih linija u svakoj državi članici te pri usklađivanju relevantnih protokola;

23. potiče Komisiju i države članice da primjenjuju rodno osviješteno istraživanje i statističke podatke o seksualnom zlostavljanju i iskorištavanju djece kako bi se promicala razmjena dobrih praksi pri oblikovanju politika i provedbi programa;

24. napominje da nema dovoljno istraživanja o zlostavljanju s kojim se suočavaju mladi pripadnici skupine LGBTI; ističe da su potrebna daljnja istraživanja u tom području kojima se u obzir uzima seksualno nasilje i uznemiravanje s kojim se suočavaju pripadnici skupine LGBTI te ranjivost mladih beskućnika od kojih su mnogi pripadnici skupine LGBTI koji su pobjegli od kuće.

INFORMACIJE O USVAJANJU U ODBORU ČIJE SE MIŠLJENJE TRAŽI

|  |  |  |  |  |
| --- | --- | --- | --- | --- |
| **Datum usvajanja** | 26.6.2017 |  |  |  |
| **Rezultat konačnog glasovanja** | +:  –:  0: | 18  0  5 | | |
| **Zastupnici nazočni na konačnom glasovanju** | Maria Arena, Vilija Blinkevičiūtė, Mary Honeyball, Agnieszka Kozłowska-Rajewicz, Florent Marcellesi, Maria Noichl, Marijana Petir, João Pimenta Lopes, Ernest Urtasun, Jana Žitňanská | | | |
| **Zamjenici nazočni na konačnom glasovanju** | Catherine Bearder, Stefan Eck, Eleonora Forenza, Edouard Martin, Clare Moody, Mylène Troszczynski, Julie Ward, Marco Zullo | | | |
| **Zamjenici nazočni na konačnom glasovanju prema čl. 200. st. 2.** | James Carver, Claudia Schmidt, Molly Scott Cato, Axel Voss, Branislav Škripek | | | |

KONAČNO GLASOVANJE POIMENIČNIM GLASOVANJEM  
U ODBORU ČIJE SE MIŠLJENJE TRAŽI

|  |  |
| --- | --- |
| **18** | **+** |
| EPP | Agnieszka Kozłowska-Rajewicz, Claudia Schmidt, Axel Voss |
| S&D | Maria Arena, Vilija Blinkevičiūtė, Mary Honeyball, Edouard Martin, Clare Moody, Maria Noichl, Julie Ward |
| VERTS/ALE | Florent Marcellesi, Molly Scott Cato, Ernest Urtasun |
| ALDE | Catherine Bearder |
| GUE/NGL | Stefan Eck, Eleonora Forenza, João Pimenta Lopes |
| EFDD | Marco Zullo |

|  |  |
| --- | --- |
| **0** | **-** |

|  |  |
| --- | --- |
| **5** | **0** |
| EPP | Marijana Petir |
| ECR | Branislav Škripek, Jana Žitňanská |
| EFDD | James Carver |
| ENF | Mylène Troszczynski |

Korišteni znakovi:

+ : za

- : protiv

0 : suzdržani